pythainlp/thaigov-v2-corpus-22032023 huggingface dataset:
วันพุธที่ 6 เมษายน 2565
รัฐบาลเอาจริงพักใบอนุญาตประกอบวิชาชีพครู ระหว่างการสอบสวนความผิดร้ายแรง ล่วงละเมิดทางเพศ ทุจริต ยาเสพติด
รัฐบาลเอาจริงพักใบอนุญาตประกอบวิชาชีพครู ระหว่างการสอบสวนความผิดร้ายแรง ล่วงละเมิดทางเพศ ทุจริต ยาเสพติด
วันที่ 6 เมษายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ภายหลัง ครม.มีมติเห็นชอบ ให้ออกจากราชการไว้ก่อน เรื่อง การกระทำความผิดของข้าราชการ กรณีชู้สาว ล่วงละเมิดทางเพศ คุกคามทางเพศ และการใช้สื่อออนไลน์ในการล่วงละเมิดทางเพศหรือคุกคามทางเพศ หากพบกระทำการผิดและมีหลักฐานเพียงพอ เพื่อให้เป็นมาตรฐานเดียวกันในการดำเนินการทางวินัยและจริยธรรมของข้าราชการ นั้น พลเอก ประยุทธ์ จันทร์โอชา นายกรัฐมนตรีให้ความสำคัญเรื่องนี้เป็นอย่างมาก กำชับให้ดำเนินการตามกฎหมายให้ถึงที่สุด หากพบข้าราชการกระทำผิดวินัยและจริยธรรมร้ายแรง โดยมีหลักฐานชั้นต้นเพียงพอ ให้ออกจากราชการไว้ก่อน เพื่อสร้างความเป็นธรรมในการสอบสวน
ทั้งนี้ ความคืบหน้าล่าสุด คณะกรรมการมาตรฐานวิชาชีพคุรุสภา (กมว.) ได้มีมติดำเนินการกับครู อาจารย์ที่กระทำความผิดในลักษณะล่วงละเมิดทางเพศตามเงื่อนไข ทั้งนี้ เมื่อมีการตั้งคณะกรรมการสอบสวนการกระทำผิดจรรยาบรรณของวิชาชีพครูหรือผู้บริหารแล้ว มติ กมว.ให้พักใช้ใบอนุญาตประกอบวิชาชีพได้ในระหว่างที่ผลการสอบสวนยังไม่แล้วเสร็จได้ ในกรณีที่เป็นการประพฤติผิดจรรยาบรรณร้ายแรงที่เป็นที่ประจักษ์ หรือมีการตั้งคณะกรรมการสอบสวนวินัยแรงร้ายแล้ว เห็นได้ว่ามีเหตุให้สามารถพักใช้ใบอนุญาตฯ ไว้ก่อนได้ การพักใบอนุญาตฯ ไม่ใช่แต่เพียงเรื่องการละเมิดหรืออนาจารทางเทศเท่านั้น ยังครอบคลุมไปถึงความผิดเรื่องยาเสพติด และความผิดเรื่องการทุจริตคอร์รัปชันด้วย ซึ่งถือว่าล้วนแล้วแต่เป็นความผิดร้ายแรง สามารถดำเนินการเพิกถอนใบอนุญาตประกอบวิชาชีพได้ต่อไป หรืออาจจะพักใช้ใบอนุญาตฯ แล้วแต่ผลการสอบสวนตามความรุนแรงของการกระทำผิดจรรยาบรรณของวิชาชีพ
นางสาวรัชดาฯ กล่าวเพิ่มเติมว่า กรณีครูสอนสังคมศึกษาโรงเรียนในเมือง จ.สุรินทร์ มีพฤติกรรมกระทำอนาจารนักเรียน ม.3 ซึ่งเป็นลูกศิษย์ นั้น กระทรวงศึกษาธิการ ได้สั่งการเร่งให้หน่วยงานในสังกัดทั้งศึกษาธิการจังหวัดสุรินทร์ และสำนักงานเขตพื้นที่การศึกษามัธยมศึกษาสุรินทร์เข้าไปเยียวยาดูแลเด็ก ร่วมกับกระทรวงการพัฒนาสังคมและความมั่นคงของมนุษย์และหน่วยงานที่เกี่ยวข้องอย่างใกล้ชิดแล้ว พร้อมกับมีคำสั่งให้ครูคนดังกล่าว ออกจากราชการไว้ก่อน จนกว่าจะดำเนินการสอบสอบสวนข้อเท็จจริงแล้วเสร็จหากปรากฏความผิดชัดเจนให้ดำเนินการตามกฎหมายอย่างเด็ดขาดต่อไป
นางสาวรัชดาฯ กล่าวต่อไปว่า นายกรัฐมนตรีและรัฐบาลให้ความสำคัญอย่างมากในเรื่องนี้ กำหนดเป็นวาระที่ต้องบูรณาการทำงานร่วมกันของทุกฝ่ายที่เกี่ยวข้อง พร้อมกับให้วางแนวทางป้องกันและแก้ไขปัญหาการข่มขืนกระทำชำเราและการล่วงละเมิดทางเพศนักเรียน รวมไปถึงปัญหายาเสพติด และการคอร์รัปชัน หากพบการกระทำผิดให้รีบดำเนินการย้ายออกจากพื้นที่และเร่งดำเนินการสอบสวนโดยเร็วที่สุด หากผิดจริงให้ลงโทษขั้นสูงสุด คือ ไล่ออกจากราชการ เพื่อไม่ให้เป็นเยี่ยงอย่างต่อไป ในส่วนของผู้บังคับบัญชาก็จะพิจารณาโทษด้วยที่ขาดการเอาใจใส่ ขาดการกำกับติดตาม ละเลยการปฏิบัติตามนโยบายของกระทรวงศึกษาธิการ
“นายกรัฐมนตรีเน้นย้ำต้องทำโรงเรียนให้เป็นสถานที่ปลอดภัยสำหรับเด็ก บุคลากรทางการศึกษาต้องเป็นแบบอย่างที่ดี เป็นพ่อพิมพ์แม่พิมพ์ของชาติ หากพบว่าประพฤติตัวไปในทางที่เสื่อมเสีย สร้างความเสียหายให้กับแบบพิมพ์ที่ดีของชาติ ถือเป็นเรื่องร้ายแรงที่ต้องรีบจัดการ หวังให้บุคลากรทางการศึกษาเป็นแบบอย่างที่ดี เป็นบุคลากรที่มีคุณค่า เป็นที่เคารพและศรัทธาของลูกศิษย์ตลอดไป” นางสาวรัชดาฯ ย้ำ
วันอังคารที่ 28 กันยายน 2564
ครม. เห็นชอบขยายระยะเวลาการเปิดรับนักท่องเที่ยวกลุ่ม STV ต่ออีก 1 ปี สิ้นสุด 30 ก.ย. 2565
ครม. เห็นชอบขยายระยะเวลาการเปิดรับนักท่องเที่ยวกลุ่ม STV ต่ออีก 1 ปี สิ้นสุด 30 ก.ย. 2565
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.ย. 2564 ได้เห็นชอบการขยายระยะเวลาการเปิดรับนักท่องเที่ยวประเภทพิเศษ Special Tourist VISA(STV) ต่อไปอีก 1 ปี จากเดิมที่จะสิ้นสุดในวันที่ 30 ก.ย. 2564 นี้ ไปสิ้นสุด 30 ก.ย.2565 ตามที่กระทรวงการท่องเที่ยวและกีฬาเสนอ
โดยมีสาระสำคัญเป็นการอนุมัติประกาศกระทรวงมหาดไทย 2 เรื่อง ได้แก่ เรื่องการอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ Special Tourist Visa(STV) และ เรื่องการอนุญาตให้คนต่างด้าวบางจำพวกอยู่ในราชอาณาจักรได้เป็นกรณีพิเศษ เข้ามาท่องเที่ยวโดยเรือสำราญและกีฬา(เรือยอร์ช)
น.ส.ไตรศุลี กล่าวว่า การขยายระยะเวลาโครงการนี้จะสนับสนุนให้คนต่างชาติที่มีกำลังซื้อสูง ที่มีความประสงค์เดินทางมาพร้อมครอบครัวเพื่อพำนักในประเทศไทยระยะยาว(Long Stay) ตั้งแต่ 90-270 วัน เข้ามาในประเทศเพิ่มขึ้น ซึ่งจะทำให้มีการนำเงินตราต่างประเทศเข้ามาสู่ประเทศไทย ช่วยขับเคลื่อนเศรษฐกิจโดยเฉพาะอุตสาหกรรมท่องเที่ยวและธุรกิจเกี่ยวเนื่อง เกิดการสร้างงาน อาชีพ รายได้ มีเงินหมุนเวียนในระบบเศรษฐกิจของประเทศโดยรวม
ทั้งนี้ กระทรวงการท่องเที่ยวและกีฬา รายงานว่า ผลการดำเนินงานในระยะ 1 ปีที่ผ่านมามีกลุ่มนักท่องเที่ยวมีศักยภาพและกลุ่ม Long Stay เดินทางเข้ามาประเทศไทยผ่านแนวทาง STV จำนวน 5,609 ราย สร้างรายได้ให้แก่อุตสาหกรรมท่องเที่ยวมีเงินหมุนเวียนในเศรษฐกิจไม่น้อยกว่า 1,243 ล้านบาท ซึ่งกลุ่มนักท่องเที่ยวต่างชาติที่เข้ามา ได้แก่ นักท่องเที่ยวจากจีน ฮ่องกง สิงคโปร์ เดนมาร์ก เนเธอร์แลนด์ สเปนและโครเอเชีย
จังหวัดที่นักท่องเที่ยวเดินทางหลังกักตัวมากที่สุด ได้แก่ กรุงเทพฯ สุราษฎร์ธานี(เกาสมุย) ภูเก็ต อุดรธานี ชลบุรี(พัทยา) ปทุมธานี นนทบุรี เชียงใหม่ และระยอง โดยส่วนใหญ่พำนักในประเทศไทยเฉลี่ย 90 วัน
วันพุธที่ 11 สิงหาคม 2564
หารือแนวทางการประชุมรัฐมนตรีความมั่นคงอาหารเอเปค 2564
ไทย-นิวซีแลนด์ หารือแนวทางการประชุมรัฐมนตรีความมั่นคงอาหารเอเปค 2564 Food Security Roadmap Towards 2030 และความร่วมมือด้านการเกษตรไทยและนิวซีแลนด์ พร้อมรับไม้ต่อในการเป็นเจ้าภาพในปีถัดไป
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์หารือร่วมกับนายเดเมียนโอคอนเนอร์รัฐมนตรีว่าการกระทรวงเกษตรการค้าและการส่งออกประเทศนิวซีแลนด์ผ่านระบบZoom Meetingโดยมีนายระพีภัทร์จันทรศรีวงศ์รองปลัดกระทรวงเกษตรและสหกรณ์ดร.วนิดากำเนิดเพ็ชร์ผู้อำนวยการสำนักการเกษตรต่างประเทศและนางเบญจวรรณศิริโพธิ์ผู้เชี่ยวชาญด้านนโยบายเศรษฐกิจการเกษตรระหว่างประเทศสำนักงานเศรษฐกิจการเกษตรเข้าร่วมเพื่อหารือเกี่ยวกับการเตรียมการสำหรับการประชุมรัฐมนตรีความมั่นคงอาหารเอเปคซึ่งกำหนดจัดขึ้นในวันที่19สิงหาคม2564 Food Security Roadmap Towards 2030และความร่วมมือด้านการเกษตรไทยและนิวซีแลนด์โดยการประชุมรัฐมนตรีความมั่นคงทางอาหารเอเปคในปี2564นี้จะมีการเห็นชอบร่างแถลงการณ์การประชุมรัฐมนตรีความมั่นคงอาหารเอเปคและแผนงานความมั่นคงอาหารเอเปคมุ่งสู่ปีค.ศ. 2030โดยมีสาระสำคัญ6ประเด็นประกอบด้วย1)เทคโนโลยีดิจิทัลและนวัตกรรม2)ผลิตภาพ(Productivity) 3)ความครอบคลุม4)ความยั่งยืน5)ความเป็นหุ้นส่วนระหว่างภาครัฐและเอกชนและ6)การกำหนดเป้าหมายที่ชาญฉลาดในการดำเนินการตามแผนงานความมั่นคงอาหารเอเปคมุ่งสู่ปีค.ศ. 2030
นอกจากนี้ประเทศไทยยังได้เตรียมตัวเป็นเจ้าภาพจัดการประชุมรัฐมนตรีเอเปคความมั่นคงอาหารในปี2565และการประชุมที่เกี่ยวข้อง(รวมทั้งสิ้น6การประชุม)ซึ่งจะมีการจัดทำปฏิญญารัฐมนตรีความมั่นคงอาหารเพื่อแสดงเจตนารมณ์ร่วมกันในการผลักดันการขับเคลื่อนการสร้างความมั่นคงอาหารและการเกษตรที่ยั่งยืนในเอเปคและแผนปฏิบัติการภายใต้แผนงานความมั่นคงอาหารมุ่งสู่ปีค.ศ. 2030
“รู้สึกยินดีและเป็นเกียรติที่ได้มีโอกาสหารือในวันนี้ประเทศไทยและนิวซีแลนด์มีความร่วมมือด้านการเกษตรที่ใกล้ชิดและแน่นแฟ้นกันมาโดยตลอดซึ่งได้มีการแลกเปลี่ยนเรียนรู้เทคโนโลยีและนวัตกรรมด้านการเกษตรมาอย่างต่อเนื่องอย่างไรก็ตามประเทศไทยและนิวซีแลนด์มีแนวทางการดำเนินงานในการลดภาวะโลกร้อนทั้งในส่วนของการปล่อยก๊าซเรือนกระจกจากภาคเกษตรและปศุสัตว์รวมถึงการลดการสูญเสียอาหารและขยะจากอาหารจากการผลิตอาหารและการเกษตรทั้งระบบจึงมีแนวทางที่จะร่วมมือกันพัฒนาเทคโนโลยีด้านการเกษตรเพื่อลดความสูญเสียและลดการปล่อยก๊าซเรือนกระจกได้ในอนาคต”ดร.เฉลิมชัยกล่าว
วันศุกร์ที่ 15 ตุลาคม 2564
PM affirms Thailand’s commitment to cooperate with Japan in all aspects for mutual interests
PM affirms Thailand’s commitment to cooperate with Japan in all aspects for mutual interests
October 14, 2021, at 1400hrs, at the Purple Room, Thai Khu Fah Building, Government House,H.E. Mr. Nashida Kazuya, Ambassador of Japan to Thailand, paid a courtesy call on Prime Minister and Defense Minister Gen. Prayut Chan-o-cha to discussrelations and cooperation between Thailand and Japan in various aspects.Government SpokespersonThanakorn Wangboonkongchanadisclosed gist of the meeting as follows:
The Prime Minister congratulatedPrime MinisterFumio Kishidafor taking the office as Japan’s new prime minister, and affirmed Thailand’s readiness to continue to forge relations and advance cooperation with the Prime Minister and his government. He also expressed sincere appreciation toward the Japanese Government for providing supporttoThailandin itsendeavor to mitigate the COVID-19 situation, which include donation ofAstraZenecavaccines,868oxygen concentrators, and medical equipment,andJapan’sassistance on cold chain system.
The Japanese Ambassador expressed appreciation toward the Thai Government for placing importance on forging relations and cooperation withJapan, and congratulated the country for the better situation of COVID-19. He is confident thatunder the Prime Minister’s leadership and policy,the Thai Government would be able to control the situation,continue to ease COVID-19 measures,andimplement stimulus measures for economic rehabilitation. The Japanese Prime Minister has conveyed his regards to the Prime Minister and expressed readiness topush forward strategic cooperation in all dimensions to commemorate the 135thanniversary of the diplomatic relationsbetween the two countriesin 2022.
The Ambassador also inquired about the Government’s policy regardingThailand’sreopeningand list of the countriesfromwhich thetourists would be allowed to enter Thailand with no quarantine requirements.The Prime Minister affirmed that Thailand would definitely consider Japan as one of the low-risk countries under the policy, and called on Japan to consider easingthe measure to allow Thai citizens of various groups (businessmen, skilled workers, students, tourists) to enter the countryas well.
With regard to multilateral relations, the Ambassadorexpressed confidence that Thailand, as the ASEAN-Japan Coordinator for 2021-2024, would help strengthenstrategic partnership between the two parties. Japanalsostands ready to support Thailand at the international stage, i.e.,Thailand’s hosting of the APEC Summit, andestablishment of the ASEAN Centre for Public Health Emergencies and Emerging Diseases (ACPHEED)in the country.The Prime Minister also affirmed Thailand’s commitment to cooperate with Japan in all aspects for mutual interests.
Toward the end of the meeting, the Prime Minister extended an invitation for Japanese private sector to make investment in Thailandas the country’s BCG economy is in line withJapan’sGreen Growth Strategy. He also hoped to meet with the Japanese Prime Minister at the first opportunity.
วันพุธที่ 27 เมษายน 2565
โฆษกรัฐบาลลั่น นายกฯ พร้อมแจงศึกซักฟอก มั่นใจนายกฯ ชี้แจงฉลุยเพราะไม่ได้ทำอะไรผิด ย้อนฝ่ายค้าน ระวังถูกสวนกลับกลางสภาฯ เสียเอง
โฆษกรัฐบาลลั่น นายกฯ พร้อมแจงศึกซักฟอก มั่นใจนายกฯ ชี้แจงฉลุยเพราะไม่ได้ทำอะไรผิด ย้อนฝ่ายค้าน ระวังถูกสวนกลับกลางสภาฯ เสียเอง
วันที่ 27 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า จะยื่นญัตติขอเปิดอภิปรายไม่ไว้วางใจรัฐบาลภายหลังจากการพิจารณาร่างพระราชบัญญัติประกอบรัฐธรรมนูญว่าด้วยพรรคการเมือง และร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. ผ่านการพิจารณาของรัฐสภาในวาระที่ 3 แล้วว่า รัฐบาลโดยเฉพาะ พล.อ.ประยุทธ์ จันทร์โอชา นายกฯ และรมว.กลาโหม พร้อมชี้แจงทุกเรื่อง ทุกประเด็น เพราะมั่นใจว่าไม่ได้ทำอะไรผิด และจะใช้โอกาสนี้ชี้แจงและทำความเข้าใจกับประชาชนถึงสิ่งต่างๆ ที่ถูกฝ่ายค้านพยายามบิดเบือนสร้างความสับสนให้กับประชาชนในช่วงที่ผ่านมาด้วย ซึ่งสุดท้ายอาจจะกลายเป็นฝ่ายค้านเองที่จะถูกเปิดเผยว่าที่ผ่านมาได้ทำหน้าที่ของตัวเองได้อย่างเหมาะสมแล้วหรือไม่ เพื่อให้ประชาชนพิจารณาว่า สมควรจะไว้วางใจหรือให้โอกาสฝ่ายค้านเข้ามาบริหารประเทศอย่างที่ร้องขออยู่ทุกวี่วันหรือไม่
"มั่นใจว่าที่ผ่านมารัฐบาล โดยเฉพาะท่านนายกฯ บริหารราชการแผ่นดินด้วยความซื่อสัตย์ สุจริต เด็ดขาดกับการทุจริต ไม่มีการเอื้อประโยชน์ให้แก่ตนเองและพวกพ้องเหมือนรัฐบาลที่ผ่านมา ที่สำคัญ รัฐบาลให้ความสำคัญกับรัฐสภา โดยนึกถึงประโยชน์ของประชาชนเป็นที่ตั้ง ไม่มุ่งเน้นเล่นเกมการเมืองเพื่อใครบางคนหรือกลุ่มคนบางกลุ่ม ดังนั้น ขอให้ฝ่ายค้านทำหน้าที่ของตัวเองอย่างเต็มที่ อย่าออกแนวเป็นเด็กงอแงเหมือนที่ผ่านมา ที่อยากเป็นรัฐบาลแต่พอไม่ได้เป็นก็ไม่ยอมทำหน้าที่ฝ่ายค้านให้สมศักดิ์ศรี เอกสารที่ว่าเด็ด หลักฐานที่ว่าแน่ ขอให้นำมาอภิปรายในสภาฯ ได้เลย ไม่ใช่ใช้แต่วาทกรรมเหมือนที่ผ่านมา" นายธนกร กล่าว
วันอาทิตย์ที่ 15 สิงหาคม 2564
รัฐมนตรีว่าการกระทรวงยุติธรรม มอบ สำนักงาน ป.ป.ส. ซ่อมเครื่องปั๊มยาบ้าดัดแปลงผลิตฟ้าทะลายโจรอัดเม็ด เปลี่ยนหัวตอกตีตรา "ยธ" ใช้เป็นแผนสำรองหลังแคปซูลขาดแคลน-ราคาพุ่งสูง
รัฐมนตรีว่าการกระทรวงยุติธรรม มอบสำนักงาน ป.ป.ส. ซ่อมเครื่องปั๊มยาบ้าดัดแปลงผลิตฟ้าทะลายโจรอัดเม็ด เปลี่ยนหัวตอกตีตรา "ยธ" ใช้เป็นแผนสำรองหลังแคปซูลขาดแคลน-ราคาพุ่งสูง 16 ส.ค. เตรียมทดลองเดินเครื่อง
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ภายหลังจากที่ตนได้สั่งการให้ทุกเรือนจำทั่วประเทศดำเนินการเพาะชำต้นกล้าและเร่งปลูกฟ้าทะลายโจรในพื้นที่ว่างของแต่ละเรือนจำ เพื่อเก็บเกี่ยวผลผลิตมาทำเป็นยารักษาโรคโควิด-19 ซึ่งในอีกไม่นานจะได้ผลผลิตจำนวนมาก แต่ในช่วงนี้อาจจะยังมีไม่มากพอซึ่งเราก็ได้ใช้การผลิตด้วยมือในการนำแม่พิมพ์มาอัดใส่แคปซูล ภายในเดือนนี้กรมราชทัณฑ์จะผลิตได้ประมาณ 4 ล้านเม็ด แต่หากวันข้างหน้าเมื่อมีฟ้าทะลายโจรมากพอ การผลิตด้วยมืออาจจะทำไม่ทัน รวมถึงการขาดแคลนแคปซูลที่จะนำมาบรรจุผง ซึ่งในขณะนี้มีไม่เพียงพอต่อความต้องการและราคายังพุ่งสูงขึ้นมากอีกด้วย ตนจึงคิดแผนสำรอง ให้ ป.ป.ส. ซ่อมเครื่องปั้มยาบ้าที่ยึดมาได้จากกลุ่มพ่อค้ายา โดยตนได้เห็นเครื่องดังกล่าวอยู่ที่พิพิธภัณฑ์ของ ป.ป.ส. จึงว่าน่าจะมีประโยชน์ นำมาประยุกต์เปลี่ยนหัวให้ได้ 500 มิลลิกรัม ซึ่งเครื่องดังกล่าว เป็นเครื่องโรตารี ชนิด 19 หัวตอก 1 ชั่วโมง จะสามารถผลิตได้ 20,000 เม็ดโดยประมาณ มีอยู่ 1 เครื่อง โดยในวันที่ 16 ส.ค. จะซ่อมเสร็จและจะทดลองเดินเครื่องโดยใช้ตัวตอกเดิมก่อน จากนั้นหัวตอกใหม่ ที่เป็นตรา ยธ จะมาในวันที่ 20 ส.ค.
"เราต้องเตรียมความพร้อมล่วงหน้าในการรับมือกับปัญหาต่างๆ ขณะนี้ทุกคนยอมรับว่ายาฟ้าทะลายโจรสามารถรักษาโควิด-19 ได้ทำให้เป็นที่ต้องการของตลาด ซึ่งผงฟ้าทะลายโจรราคาอาจจะสูงถึง กิโลกรัมละ 1,000 บาท แต่ทางหลายหน่วยงานรวมทั้งกระทรวงยุติธรรมก็ได้มีการเพาะและปลูกจำนวนมาก ซึ่งในอีกไม่นานก็จะโตเต็มที่พร้อมใช้งานนำมาบดเป็นผงยาได้ และเมื่อมีผลผลิตเป็นวัตถุดิบจำนวนมาก แคปซูลที่จะนำมาบรรจุผงอาจจะไม่เพียงพอต่อความต้องการหายากและราคาแพงกว่าเดิมหลายเท่า ผมจึงให้ ป.ป.ส. ซ่อมเครื่องปั๊มยาบ้าที่ตั้งโชว์ที่พิพิธภัณฑ์ เปลี่ยนหัวตอกใหม่ใช้ตรา ยธ. ให้รู้ที่มาว่าเราผลิต เพื่อป้องกันการปลอมปนออกมา ซึ่งวันหนึ่งจะผลิตได้หลายแสนเม็ด จะทำให้เพียงพอต่อการใช้ในเรือนจำและอาจจะสามารถแจกจ่ายให้ประชาชนได้ รวมทั้งอาจจะสามารถช่วยชาวบ้านผลิตไว้ใช้ได้อีกด้วย" นายสมศักดิ์ กล่าว
วันอังคารที่ 5 เมษายน 2565
นายกฯ พอใจผลการบริหารจัดการน้ำ 2 ปี เพิ่มแหล่งน้ำกว่า 2.6 หมื่นแห่งทั่วประเทศ
.....
นายกฯ พอใจผลการบริหารจัดการน้ำ 2 ปี เพิ่มแหล่งน้ำกว่า 2.6 หมื่นแห่งทั่วประเทศ เก็บน้ำฝนใช้หน้าแล้ง 742 ล้าน ลบ.ม. ประชาชนได้ประโยชน์ครอบคลุมพื้นที่ 7.5 ล้านไร่
.
และที่ประชุม ครม. นัดล่าสุด (29 มี.ค. 65) ได้อนุมัติงบกลางฯ เพื่อพัฒนาโครงการรองรับสถานการณ์ภัยแล้งและฝนทิ้งช่วง ปี 2565 รวม 2,525 แห่ง ซึ่งจะช่วยป้องกันและลดผลกระทบจากปัญหาภัยแล้งให้ประชาชนได้มากขึ้น
.
อ่านเพิม่เติม คลิกhttps://www.thaigov.go.th/news/contents/details/53237
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 26 พฤษภาคม 2565
ปาฐกถาพิเศษ หัวข้อ "พลังคนรุ่นใหม่กับการลดการเจ็บตายจากอุบัติเหตุทางถนน"
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวปาฐกถาพิเศษ หัวข้อ "พลังคนรุ่นใหม่กับการลดการเจ็บตายจากอุบัติเหตุทางถนน" ในงานสัมมนาวิชาการระดับชาติเรื่องความปลอดภัยทางถนน ครั้งที่ 15 มีเป้าหมายเพื่อลดอุบัติเหตุทางถนน โดยใช้เครือข่ายเยาวช
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวปาฐกถาพิเศษ หัวข้อ "พลังคนรุ่นใหม่กับการลดการเจ็บตายจากอุบัติเหตุทางถนน" ในงานสัมมนาวิชาการระดับชาติเรื่องความปลอดภัยทางถนน ครั้งที่ 15 มีเป้าหมายเพื่อลดอุบัติเหตุทางถนน โดยใช้เครือข่ายเยาวชน เป็นพลังขับเคลื่อน ผ่านกิจกรรมการเรียนรู้ ร่วมกับสถาบัน/สถานศึกษา ให้เกิดนโยบายความปลอดภัย ภายใต้แนวคิด เด็กคิด เด็กทำ เด็กนำ ผู้ใหญ่หนุน ในการร่วมคิดร่วมทำเพื่อแก้ปัญหาต่อไป ที่ โรงแรมเซ็นทรา บาย เซ็นทารา ศูนย์ราชการฯ กทม.
ดาวน์โหลดภาพเพิ่มเติมได้ที่ :https://bit.ly/3wWtR22
วันอังคารที่ 22 มีนาคม 2565
ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม
...
นายชยธรรม์ พรหมศร ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม โดยมี นายอานนท์ เหลืองบริบูรณ์ รองปลัดกระทรวงคมนาคม นางจตุพร เนียมสุข ผู้ช่วยปลัดกระทรวงคมนาคม และผู้แทนหัวหน้าหน่วยงานในสังกัดกระทรวงคมนาคม เข้าร่วมประชุม ผ่านระบบประชุมทางไกล (Video Conference) ในวันที่ 21 มีนาคม 2565
ปลัดกระทรวงคมนาคม กล่าวว่า ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบให้ทุกหน่วยงานและข้าราชการในสังกัดกระทรวงคมนาคมดำเนินงานโดยยึดหลักความถูกต้องตามระเบียบ กฎหมาย และเน้นย้ำการให้ความสำคัญในเรื่องหลักธรรมาภิบาล (Good Governance) ในทุกมิติ ทั้งด้านความโปร่งใส (Transparency) และตรวจสอบได้ (Accountability)
โดยในการประชุมครั้งนี้เป็นการประชุมเพื่อพิจารณาแนวทางการประเมินองค์กรคุณธรรม ประจำปีงบประมาณ 2565 ซึ่งกระทรวงฯ ยังคงนโยบายไม่รับของขวัญและของกำนัลจากการปฏิบัติหน้าที่ (No Gift Policy) โดยผู้บริหารของกระทรวง และหน่วยงานในสังกัดมีความมุ่งมั่นในการปฏิบัติตามนโยบายดังกล่าว และได้ประกาศเป็นเจตนารมณ์หลักของกระทรวงฯ พร้อมกันนี้ที่ประชุมได้เห็นชอบให้มีการแต่งตั้งคณะทำงานเพื่อขับเคลื่อนคุณธรรมและส่งเสริมการประเมินองค์กรคุณธรรมกระทรวงคมนาคม ซึ่งคณะทำงานดังกล่าวจะมีหน้าที่ในการขับเคลื่อนการดำเนินงานให้กระทรวงฯ เป็นองค์กรคุณธรรมตามที่ได้ตั้งเป้าหมายไว้
ทั้งนี้ ที่ผ่านมาหน่วยงานในสังกัดกระทรวงฯ ได้รับการประเมินผลองค์กรคุณธรรม ประจำปีงบประมาณ 2564 จากคณะกรรมการส่งเสริมคุณธรรมแห่งชาติกรมการศาสนา กระทรวงวัฒนธรรม ในระดับส่งเสริมคุณธรรม ระดับคุณธรรม และระดับคุณต้นแบบ โดย บริษัท รถไฟฟ้า ร.ฟ.ท. จำกัด ได้รับการประเมินให้เป็นองค์กรคุณธรรมต้นแบบโดดเด่น ซึ่งปลัดกระทรวงคมนาคมได้ลงนามในเกียรติบัตรเพื่อเป็นการประกาศยกย่ององค์กรคุณธรรมของหน่วยงานในสังกัด และเป็นขวัญกำลังใจให้คณะทำงานผู้ปฏิบัติหน้าที่มุ่งมั่นในการขับเคลื่อนองค์กรของตนเองให้บรรลุเป้าหมายในปีต่อ ๆ ไป อันจะส่งผลต่อภาพลักษณ์อันดีของกระทรวงฯตามนโยบายที่ได้รับมอบหมายจากรัฐมนตรีว่าการกระทรวงคมนาคม
วันศุกร์ที่ 28 มกราคม 2565
กระทรวงเกษตรฯ จัดพิธีทำขวัญเกลือและถ่ายทอดเทคโนโลยีการผลิตเกลือทะเลเพื่อการเริ่มต้นฤดูกาลผลิตใหม่
กระทรวงเกษตรฯ จัดพิธีทำขวัญเกลือและถ่ายทอดเทคโนโลยีการผลิตเกลือทะเลเพื่อการเริ่มต้นฤดูกาลผลิตใหม่ หวังกระตุ้นให้เกษตรกรพัฒนาการทำนาเกลือทะเล และเริ่มต้นการผลิตในปีการเพาะปลูกใหม่ โดยใช้เทคโนโลยีและภูมิปัญญาที่เหมาะสมกับพื้นที่
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานเปิดงานสืบสานพิธีทำขวัญเกลือและถ่ายทอดเทคโนโลยีการผลิตเกลือทะเลเพื่อการเริ่มต้นฤดูกาลผลิตใหม่ ณ แปลงนาเกลือ หมู่ที่ 9 ต.บ้านแหลม อ.บ้านแหลม จ.เพชรบุรี ซึ่งกระทรวงเกษตรและสหกรณ์ โดยกรมส่งเสริมการเกษตร ร่วมกับจังหวัดเพชรบุรี สถาบันเกลือทะเล (Salt Academy) ศูนย์ AIC เพชรบุรี มหาวิทยาลัยราชภัฏเพชรบุรี สหกรณ์เกลือ และชาวนาเกลือ 7 จังหวัดในภาคกลาง ภาคใต้ และภาคตะวันออก ซึ่งจะทำพิธีพร้อมกันทุกจังหวัด กำหนดจัดงานดังกล่าวขึ้น เพื่อเป็นขวัญกำลังใจให้แก่เกษตรกรชาวนาเกลือทะเล รวมถึงการรักษาคุณค่าทางประวัติศาสตร์ วัฒนธรรมการทำนาเกลือทะเลของประเทศ สร้างการรับรู้ ประชาสัมพันธ์การผลิตเกลือทะเลของประเทสไทย อีกทั้งเพื่อกระตุ้นให้เกษตรกรพัฒนาการทำนาเกลือทะเล และเริ่มต้นการผลิตในปีการเพาะปลูกใหม่ โดยใช้เทคโนโลยีและภูมิปัญญาที่เหมาะสมกับพื้นที่
"การจัดงานในครั้งนี้ ถือเป็นการรื้อฟื้นประเพณีโบราณของนาเกลือเพื่อความเป็นศิริมงคลฤกษ์งามยามดีเสริมสร้างขวัญและกำลังใจสู่ผลผลิตที่สมบูรณ์ต่อยอดด้วยมาตรฐานและคุณภาพใหม่ (มาตรฐานสินค้าเกษตร (มกษ.) และการปฏิบัติทางการเกษตรที่ดี (GAP) ตลอดจนการพัฒนาผลิตภัณฑ์หลากหลายสร้าง Story สร้างแบรนด์ด้วยการตลาดยุคดิจิทัล" นายอลงกรณ์ กล่าว
ทั้งนี้ เกลือทะเลมีประวัติศาสตร์ยาวนานคู่กับประวัติศาสตร์ไทย ส่วนประวัติศาสตร์โลกนั้นในยุโรปยุคกรีก-โรมันเรียกเกลือว่า สสารแห่งพระเจ้า เป็นยุทธปัจจัยและสารอาหารที่สำคัญมาก การฟื้นฟูให้ความสำคัญกับพิธีทำขวัญเกลือจึงเป็นส่วนหนึ่งของแผนพัฒนาเกลือทะเลไทยเพื่อสร้างขวัญกำลังใจและสร้างแบรนด์เกลือทะเลไทย นอกจากนี้ ยังมีอีกพิธีกรรมคือพิธีแรกนาเกลือในเดือนแรกของการเริ่มต้นฤดูกาลทำนาเกลือเมื่อแดดแรกมาถึงหลังสิ้นฤดูฝนในเดือนตุลาคมหรือพฤศจิกายน
สำหรับพิธีแรกนาขวัญเกลือและพิธีทำขวัญเกลือของชาวนาเกลือสอดคล้องกับวิถีชาวนาและเกษตรกรไทยที่มีพิธีมงตลต้นฤดูการเพาะปลูกคือพิธีพืชมงคลและแรกนาขวัญนาเกลือกับนาข้าวคู่กันมากว่า 800 ปี จนมีเพลงฮิตเพลงหนึ่งชื่อ “หนุ่มนาข้าวสาวนาเกลือ” ยิ่งกว่านั้นยังมีกิจกรรมนาเกลือกับการท่องเที่ยวเชิงเกษตรภายใต้คอนเซ็ปต์ Sand Salt Seafood บนถนนสายเลียบชายทะเล "คลองโคน-ชะอำ" อีกด้วย
วันอังคารที่ 28 ธันวาคม 2564
ครม. เห็นชอบร่างพระราชกำหนดแก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา พ.ศ. 2555 พ.ศ. ....  สอดคล้องกับ WADA รักษาผลประโยชน์ทางการกีฬาของไทย
ครม. เห็นชอบร่างพระราชกำหนดแก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา พ.ศ. 2555 พ.ศ. ....  สอดคล้องกับ WADA รักษาผลประโยชน์ทางการกีฬาของไทย
(28 ธ.ค. 64) นายธนกร วังบุญคงชนะ โฆษกประจำสำนักนายกรัฐมนตรี เผยว่า ที่ประชุมคณะรัฐมนตรี (ครม.) วันนี้ มีมติเห็นชอบร่างพระราชกำหนดแก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา พ.ศ. 2555 พ.ศ. .... ตามที่สำนักงานคณะกรรมการกฤษฎีกา (สคก.) เสนอ
โดยสาระสำคัญของร่างพระราชกำหนด คีอ แก้ไขบทนิยาม แก้ไขเพิ่มเติมองค์ประกอบและหน้าที่และอำนาจของคณะกรรมการ
1. บทนิยาม อาทิ การแก้ไขนิยามคำว่า “สารต้องห้าม” การเพิ่มบทนิยามคำว่า “วิธีการต้องห้าม” การแก้ไขนิยามคำว่า “สมาคมกีฬา” “การแข่งขันกีฬา” “นักกีฬา” และ “บุคคลซึ่งสนับสนุนการกีฬา” เพื่อให้สอดคล้องกับ หลักการที่กำหนดไว้ใน WADA Code และ มาตรฐานสากล
2. คณะกรรมการควบคุมการใช้สารต้องห้ามทางการกีฬา เช่น
- ยกเลิกให้ผู้อำนวยการสำนักงานควบคุมการใช้สารต้องห้ามทางการกีฬาเป็นผู้ช่วยเลขานุการ เพื่อให้สำนักงานฯ มีความเป็นอิสระในการปฏิบัติหน้าที่ตามภารกิจ (operating independence) -ยกเลิกอำนาจในการเสนอแนะรัฐมนตรีในการกำหนดรายชื่อสารต้องห้าม และยกเลิกอำนาจในการประกาศกำหนดระดับ ประเภทชนิดกีฬาและการแข่งขันกีฬาที่ควบคุมการใช้สารต้องห้าม
- คณะกรรมการเฉพาะเรื่อง เช่น คณะกรรมการการแพทย์ , คณะกรรมการ พิจารณาโทษ และ คณะกรรมการวินิจฉัยอุทธรณ์ มีการปรับปรุงหลักเกณฑ์ วิธีการ และระยะเวลาในการพิจารณา เช่น คกก. พิจารณาโทษมีอำนาจพิจารณาโทษละออกคำสั่งลงโทษ ได้เอง โดยไม่ต้องส่งให้ กกท. ออกคำสั่ง เพิ่มเติมให้โอกาสนักกีฬา บุคคลที่สนับสนุนการกีฬา หรือผู้ที่เกี่ยวข้องมีโอกาสโต้แย้งและแสดงหลักฐานในกระบวนการพิจารณาที่เป็นธรรม
3. สำนักงานควบคุมการใช้สารต้องห้ามทางการกีฬา มีการปรับปรุงการปฏิบัติงานและหน้าที่และอำนาจ ให้มีความเป็นอิสระมากขึ้น โดยแยกการปฏิบัติงานระหว่างคณะกรรมการควบคุมการใช้สารต้องห้ามทางการกีฬา และคณะกรรมการเฉพาะเรื่อง ให้มีความเป็นอิสระต่อกัน และให้สำนักงาน ฯ จัดทำฐานข้อมูลเกี่ยวกับสารต้องห้ามและวิธีการต้องห้าม และเผยแพร่ให้ประชาชนทั่วไปสามารถเข้าถึงได้โดยสะดวก
4. มาตรการลงโทษ ยกเลิกการกำหนดโทษ ซึ่งกำหนดให้โทษทางกีฬามิใช้โทษทางอาญา โดยกำหนดให้เป็นไปตามที่คณะกรรมการควบคุมการใช้สารต้องห้ามทางการกีฬาประกาศเพื่อให้สอดคล้องกับมาตรการลงโทษที่กำหนดไว้ใน WADA Code ซึ่งเป็นมาตรการการลงโทษทางการกีฬาที่ถือปฏิบัติกันในวงการการกีฬาทั่วโลก ที่ไม่ใช่โทษทางอาญา
โฆษกประจำสำนักนายกรัฐมนตรียังกล่าวว่า นายก้องศักดิ์ ยอดมณี ผู้ว่าการการกีฬาแห่ประเทศยไทย ยังชี้แจ้งนที่ประชุมคณะรัฐมนตรี ยืนยันว่า ร่างพ.ร.ก. แก้ไขเพิ่มเติม พ.ร.บ. ควบคุมการใช้สารต้องห้ามทางการกีฬา พ.ศ. 2555 ว่า สอดคล้องกับหลีกการของ WADA และมีความจำเป็นที่ต้องดำเนินการออกกฏหมายในรูปแบบ พ.ร.ก. เพื่อไม่ให้ไทยถูกตัดสิทธิในการเสนอตัวเป็นเจ้าภาพในการจัดการแข่งขันกีฬา เป็นต้น นอกจากนี้ คาดการณ์ว่าจะทำส่งผลกระทบต่อเศรษฐกิจ ในปี พ.ศ. 2565 ประมาณ 55,000 ล้านบาท ซึ่งหากไทยดำเนินการแก้ไขกฎหมายได้ กกท. จะดำเนินการขอให้ WADA พิจารณายกเลิกมาตรการลงโทษต่างๆ ซึ่งรวมถึง การปลดล็อคเรื่องการชักธงชาติไทยให้ทันการแข่งขันเอเชียนเกมส์ที่สาธารณรัฐประชาชนจีน” นาย ธนกร กล่าว
วันพุธที่ 15 มิถุนายน 2565
คปอ.รฟม. ลงตรวจ โครงการรถไฟฟ้าสายสีชมพู ช่วงแคราย - มีนบุรี
พื้นที่ปฎิบัติงานก่อสร้าง เน้นความปลอดภัยสูงสุด
การรถไฟฟ้าขนส่งมวลชน แห่งประเทศไทย (รฟม.) กระทรวงคมนาคมโดยคณะกรรมการความปลอดภัย อาชีวอนามัย และสภาพแวดล้อมในการทำงาน (คปอ.) นำคณะเจ้าหน้าที่ตรวจติดตามงานด้านอาชีวอนามัย และความปลอดภัยในการก่อสร้างของโครงการรถไฟฟ้าสายสีชมพู ช่วงแคราย - มีนบุรี ตั้งแต่บริเวณ สถานีแคราย (PK02) สถานีสนามบินน้ำ (PK03) และสถานีสามัคคี (PK 04) เพื่อตรวจสอบการปฏิบัติงานก่อสร้างให้เป็นไปตามมาตรการความปลอดภัย และตรวจสอบอุปกรณ์ต่าง ๆ ให้มีความพร้อมสมบูรณ์ในการใช้งานอย่างปลอดภัยอยู่เสมอ
ทั้งนี้ รฟม. ยังคงกำชับเจ้าหน้าที่ทุกคนให้ปฏิบัติตามมาตรการด้านความปลอดภัย ในการก่อสร้างอย่างเคร่งครัด โดยเฉพาะอย่างยิ่ง มาตรการด้านความปลอดภัยในการทำงานบนที่สูง และการดำเนินงานภายใต้มาตรการป้องกันควบคุมโรค ภายในพื้นที่เฉพาะ (Bubble and Seal) และการเดินทางเคลื่อนย้ายระหว่างที่พักและสถานที่ทำงาน ภายใต้การกำกับควบคุม (Sealed Route) ที่กระทรวงสาธารณสุข หรือทางราชการกำหนด รวมทั้ง การเตรียมเพิ่มความถี่ของการจัดรถฉีดพรมน้ำในพื้นที่ก่อสร้าง เพื่อลดค่าฝุ่น PM 2.5 เพื่อให้การดำเนินงานก่อสร้างโครงการมีความปลอดภัยแก่ประชาชนมากที่สุด สอดคล้องตาม “ปฏิญญาว่าด้วยความปลอดภัยในการก่อสร้าง โครงการระบบรถไฟฟ้าขนส่งมวลชน Zero Fatal Accident” โดยประชาชนสามารถติดตามสอบถามข้อมูลความคืบหน้าการดำเนินงานโครงการ ได้ที่เว็บไซต์ www.mrta-pinkline.com และ Line : @MRTPinkLine และ FB :โครงการรถไฟฟ้าสายสีชมพู ช่วงแคราย - มีนบุรี
วันพฤหัสบดีที่ 2 มิถุนายน 2565
โฆษกรัฐบาลสวน ‘ชลน่าน’ ยื่นซักฟอกเมื่อไรรัฐบาลก็พร้อมชี้แจง มั่นใจนายกฯ-รมต.ชี้แจงฉลุย
โฆษกรัฐบาลสวน ‘ชลน่าน’ ยื่นซักฟอกเมื่อไรรัฐบาลก็พร้อมชี้แจง มั่นใจนายกฯ-รมต.ชี้แจงฉลุย
วันที่ 2 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า ที่ประชุมพรรคร่วมฝ่ายค้าน มีมติจะยื่นญัตติขอเปิดอภิปรายไม่ไว้วางใจนายกรัฐมนตรี และรัฐมนตรีเป็นรายบุคคลในวันที่ 15 มิถุนายนว่า ไม่ว่าฝ่ายค้านจะยื่นวันนี้ หรือว่าหากยังหาข้อมูลไม่ได้แล้วจะเลื่อนไปยื่นปีหน้าแทนเพื่อไม่ให้เสียหน้า หลังโหมโรงมาแล้วหลายรอบ รัฐบาลก็พร้อมชี้แจงเสมอ เพราะรัฐบาลมั่นใจว่าไม่ได้ทำอะไรผิด และจะใช้โอกาสนี้ชี้แจงฝ่ายค้านด้วยว่า ที่ผ่านมาได้บิดเบือนข้อเท็จจริงอะไรไปบ้าง เพื่อคลายความสับสนให้กับประชาชน ทั้งนี้ เชื่อว่านายกฯ รวมทั้งรัฐมนตรีที่จะถูกอภิปรายนั้น จะสามารถชี้แจงได้อย่างชัดเจน ขอเพียงแค่ฝ่ายค้านอย่ากลัวว่าการอภิปรายจะมีแต่น้ำ ไม่มีเนื้อ ประชาชนฟังแล้วเบื่อหน่าย แล้วหันไปใช้วิธีเสี้ยมเพื่อให้พรรคร่วมรัฐบาลต้องแตกคอกันเองก็แล้วกัน เพราะวิธีแบบนั้นเป็นการเมืองแบบเก่าที่ควรจะเลิกไปได้แล้วเพราะมันไม่ได้ผล ที่สำคัญพรรคร่วมรัฐบาลยังเหนียวแน่น จะช่วยกันทำงานให้ประชาชนจนครบวาระ
“เมื่อฝ่ายค้านอภิปรายจนพอใจแล้ว ก็ขอให้เปิดใจรับฟังเหตุผลจากฝ่ายรัฐบาลด้วยใจที่ไม่อคติด้วย ไม่เช่นนั้นระบบการตรวจสอบถ่วงดุลของสภาฯ จะไม่เกิดประโยชน์อะไรเลย หากฝ่ายค้านคิดแต่จะจ้องเล่นเกมการเมืองเพียงอย่างเดียว อยากให้หันมาร่วมกันทำงานเพื่อแก้ปัญหาความเดือดร้อนให้กับประชาชนจะดีกว่า” นายธนกร กล่าว
วันอังคารที่ 2 พฤศจิกายน 2564
นายกฯ พบปะผู้นำประเทศผ่านเวที COP26 ไทยให้คำมั่นแก้ปัญหาการเปลี่ยนแปลงสภาพภูมิอากาศ ถือโอกาสนี้เชิญผู้นำต่างประเทศร่วมประชุมเอเปคที่ไทยจะเป็นเจ้าภาพปีหน้า
นายกฯ พบปะผู้นำประเทศผ่านเวที COP26 ไทยให้คำมั่นแก้ปัญหาการเปลี่ยนแปลงสภาพภูมิอากาศ ถือโอกาสนี้เชิญผู้นำต่างประเทศร่วมประชุมเอเปคที่ไทยจะเป็นเจ้าภาพปีหน้า
นายกฯ พบปะผู้นำประเทศผ่านเวที COP26 ไทยให้คำมั่นแก้ปัญหาการเปลี่ยนแปลงสภาพภูมิอากาศ ถือโอกาสนี้เชิญผู้นำต่างประเทศร่วมประชุมเอเปคที่ไทยจะเป็นเจ้าภาพปีหน้า
ในโอกาสที่นายกรัฐมนตรีเดินทางไปร่วมการประชุม COP26 ได้พบปะพูดคุยกับผู้นำต่างประเทศสำคัญ ๆ หลายท่าน อาทิ ประธานาธิบดี โจ ไบเดน ของสหรัฐฯ นายบอริส จอห์นสัน นายกรัฐมนตรีสหราชอาณาจักร โดยได้ถือโอกาสนี้เชิญชวนให้ผู้นำฯ ร่วมการประชุมเอเปคที่ประเทศไทยจะเป็นเจ้าภาพในปี 2565
นาย ธนกร วังบุญคงชนะ โฆษกประจำสำนักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรี ได้กล่าวความรู้สึกภายหลังการกล่าวถ้อยแถลงต่อที่ประชุมระดับผู้นำ (World Leaders Summit) ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 (UNFCCC: COP26) ณ เมืองกลาสโกว์ สหราชอาณาจักรว่า นายกรัฐมนตรีได้มีโอกาสพบปะ พูดคุยกับผู้นำประเทศต่าง ๆ ซึ่งหลายท่านรู้จักและคุ้นเคยกันดี ในหลายประเด็น โดยเฉพาะอย่างยิ่งเพื่อส่งเสริมด้านความสัมพันธ์ระหว่างประเทศที่ดีระหว่างกัน โดยทุกประเทศยืนยันว่า ยินดีให้ความร่วมมือกับประเทศไทย พร้อมเดินหน้าร่วมกันในมิติต่าง ๆ ที่เป็นประโยชน์แก่ทั้งสองฝ่าย เช่น ด้านการค้าการลงทุน ตลอดจนผู้นำประเทศในภูมิภาคอาเซียนที่จะเน้นย้ำการเจรจาทั้งทวิภาคี พหุภาคีอย่างต่อเนื่อง เพื่อเพิ่มศักยภาพระหว่างกัน
ในโอกาสนี้ นายกรัฐมนตรีได้กล่าวถึงการเข้าร่วมการประชุม COP26 ว่าเป็นการเดินทางมาที่คุ้มค่าเป็นโอกาสในการแสดงความมุ่งมั่นตั้งใจของประเทศไทยที่พร้อมให้ความร่วมมือกับทุกประเทศ ซึ่งนายกรัฐมนตรีได้กำหนดให้การแก้ไขปัญหาเรื่องการเปลี่ยนแปลงสภาพภูมิอากาศเป็นวาระแห่งชาติ และได้สั่งการให้ทุกกระทรวงทำงานร่วมกันอย่างบูรณาการ ร่วมกับทุกหน่วยงานที่เกี่ยวข้องของไทย โดยนายกรัฐมนตรีจะเป็นผู้ติดตามตรวจสอบการทำงานให้ได้ตามเป้าหมาย เพื่อให้บรรลุตามเจตนารมณ์ที่ได้ประกาศไว้ ทั้งนี้ เพื่ออนาคตของลูกหลานไทยต่อไป
นอกจากนี้ นายกรัฐมนตรียังได้กล่าวเชิญชวนผู้นำประเทศต่าง ๆ ให้ร่วมการประชุมกรอบความร่วมมือทางเศรษฐกิจในภูมิภาคเอเชีย-แปซิฟิก หรือการประชุมเอเปค ที่ไทยจะเป็นเจ้าภาพการประชุมในปี 2565 ซึ่งถือเป็นโอกาสอันดีเป็นอย่างยิ่ง ที่ได้พบปะ และได้กล่าวเชิญโดยตรง
โฆษกรัฐบาลกล่าวว่า “ไทยมีบทบาทสำคัญ ถือเป็นอีกหนึ่งประเทศที่มีแผนการทำงานที่ชัดเจน และทำได้สำเร็จ เพราะนายกรัฐมนตรีมีความมุ่งมั่น ตั้งใจจริง ให้ความสำคัญต่อประเด็นด้านการเปลี่ยนแปลงสภาพภูมิอากาศตามที่ได้ให้คำสัญญาแล้ว”
วันจันทร์ที่ 25 กรกฎาคม 2565
รองปลัด ภานุวัฒน์ฯ ร่วมหารือกับ Association for Overseas Technical Cooperation and Sustainable Partnerships (AOTS)
รองปลัด ภานุวัฒน์ฯ ร่วมหารือกับ Association for Overseas Technical Cooperation and Sustainable Partnerships (AOTS)
วันนี้ (22 กรกฎาคม 2565) นายภานุวัฒน์ ตริยางกูรศรี ร่วมหารือกับ นายโทดะ ฮิเดโนบุ ผู้จัดการอาวุโส Association for Overseas Technical Cooperation and Sustainable Partnerships (AOTS) เกี่ยวกับแนวทางความร่วมมือด้านยานยนต์ แบตเตอร์รี่ และระบบรีไซเคิล รวมทั้งรับฟังการนำเสนอโครงการ Green Leap-Frog: "Automotive (incl. xEV) Recycling System" เพื่อบรรลุการพัฒนาเศรษฐกิจที่ยั่งยืนในประเทศ ตามกรอบแนวคิด BCG Model ของประเทศไทย โดยมีคณะผู้แทนจากประเทศญี่ปุ่น และเจ้าหน้าที่กระทรวงอุตสาหกรรมที่เกี่ยวข้อง เข้าร่วม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันศุกร์ที่ 27 พฤษภาคม 2565
สธ. เริ่มคัดกรอง “โรคฝีดาษลิง” กลุ่มนักท่องเที่ยวจากประเทศเสี่ยงสูง ด้วยระบบ Thailand Pass
.....
กระทรวงสาธารณสุข เผยว่า กองด่านควบคุมโรคติดต่อระหว่างประเทศและกักกันโรค ได้เริ่มคัดกรอง “โรคฝีดาษลิง” กลุ่มนักท่องเที่ยวที่เดินทางเข้าประเทศไทยผ่านระบบ Thailand Pass ณ ท่าอากาศยานสุวรรณภูมิ ซึ่งจะช่วยให้ตรวจจับกลุ่มเสี่ยงได้รวดเร็วขึ้น และป้องกันการแพร่ระบาดในประเทศ
.
มุ่งเน้นการติดตามเฝ้าระวัง กลุ่มนักท่องเที่ยวจากประเทศที่มีความเสี่ยงสูง โดยเฉพาะประเทศในแถบทวีปแอฟริกากลาง เช่น ไนจีเรีย และคองโก รวมถึงประเทศในยุโรปที่มีการแพร่ระบาดในประเทศแล้ว
.
เมื่อนักท่องเที่ยวเดินทางเข้าประเทศไทย หน่วยงานดังกล่าว จะทำการคัดกรองดูลักษณะอาการต่าง ๆ เช่น มีไข้ตั้งแต่ 38 องศาเซลเซียส เจ็บคอ ปวดศีรษะ ปวดกล้ามเนื้อ ต่อมน้ำเหลืองโต ตุ่มนูน ตุ่มน้ำใส เป็นต้น พร้อมทั้งแจกบัตรเตือนสุขภาพ (Health beware card) เป็น QR code ให้ผู้ที่มีอาการดังกล่าวสแกนเข้าระบบเพื่อรายงานอาการป่วย
.
ส่วนการจัดหา “วัคซีนฝีดาษคน” นั้น ล่าสุด นายอนุทิน ชาญวีรกูล รองนายกรัฐมนตรี และ รมว.สธ. ได้หารือกับนายเท็ดรอส อัดฮานอม เกเบรเยซุส ผู้อำนวยการใหญ่องค์การอนามัยโลก (Director-General) แล้ว เพื่อขอรับการสนับสนุนเรื่องวัคซีนฝีดาษคน (Smallpox) จากองค์การอนามัยโลก
#ไทยคู่ฟ้า#ร่วมต้านโควิด19
-------------------
วันพุธที่ 17 พฤศจิกายน 2564
กรมทางหลวงรายงานความคืบหน้าโครงการก่อสร้างทางหลวงพิเศษหมายเลข 82 สายบางขุนเทียน - บ้านแพ้ว (ยกระดับพระราม 2)
ระยะที่ 2 ช่วงเอกชัย - บ้านแพ้ว จำนวน 10 ตอน คาดเซ็นสัญญาภายในปี 2564
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยถึงความคืบหน้าโครงการก่อสร้างทางหลวงพิเศษหมายเลข 82 สายบางขุนเทียน - บ้านแพ้ว (ยกระดับพระราม 2) ระยะที่ 2 ช่วงเอกชัย - บ้านแพ้ว ว่าขณะนี้กรมทางหลวง (ทล.) ได้รายชื่อผู้รับจ้างครบทั้ง 10 สัญญาแล้ว ซึ่งเป็นไปตามนโยบายของรัฐบาลและนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานทางถนน โดยมีแผนแม่บทการพัฒนาโครงข่ายทางหลวงพิเศษระหว่างเมือง ระยะ 20 ปี เพื่อเสริมศักยภาพระบบการขนส่งทางถนนให้มีประสิทธิภาพ เชื่อมโยงครอบคลุม และเพิ่มขีดความสามารถการแข่งขันด้านโลจิสติกส์ของประเทศ ซึ่งโครงการดังกล่าวใช้เงินทุนค่าธรรมเนียมผ่านทาง (กองทุนมอเตอร์เวย์) วงเงิน 19,700 ล้านบาท ดังนี้
- ตอน 1 ทางหลวงหมายเลข 35 กม. ที่ 20+295 - 22+474 ระยะทาง 2.179 กิโลเมตร
ค่างานก่อสร้าง 1,757,675,000 บาท บจก.อุดมศักดิ์เชียงใหม่ เป็นผู้เสนอราคาต่ำสุด
- ตอน 2 ทางหลวงหมายเลข 35 กม. ที่ 22+474 - 24+670 ระยะทาง 2.196 กิโลเมตร
ค่างานก่อสร้าง 1,861,800,000 บาท กิจการร่วมค้ากรุงธน - ไทย เป็นผู้เสนอราคาต่ำสุด
- ตอน 3 ทางหลวงหมายเลข 35 กม. ที่ 24+670 - 25+734 ระยะทาง 1.064 กิโลเมตร
ค่างานก่อสร้าง 1,910,300,000 บาท กิจการร่วมค้าวีเอ็น เป็นผู้เสนอราคาต่ำสุด
- ตอน 4 ทางหลวงหมายเลข 35 กม. ที่ 25+734 - 26+998 ระยะทาง 1.264 กิโลเมตร
ค่างานก่อสร้าง 1,876,300,000 บาท บจก.กรุงธนเอนยิเนียร์ เป็นผู้เสนอราคาต่ำสุด
- ตอน 5 ทางหลวงหมายเลข 35 กม. ที่ 26+998 - 28+664 ระยะทาง 1.666 กิโลเมตร
ค่างานก่อสร้าง 1,903,900,000 บาท บจก.บางแสนมหานคร เป็นผู้เสนอราคาต่ำสุด
- ตอน 6 ทางหลวงหมายเลข 35 กม. ที่ 28+664 - 29+772 ระยะทาง 1.108 กิโลเมตร
ค่างานก่อสร้าง 1,865,000,000 บาท กิจการร่วมค้ายูเอ็น - เอเอสไอ เป็นผู้เสนอราคาต่ำสุด
- ตอน 7 ทางหลวงหมายเลข 35 กม. ที่ 29+772 - 31+207 ระยะทาง 1.435 กิโลเมตร
ค่างานก่อสร้าง 1,868,300,000 บาท บมจ.อิตาเลียนไทย ดีเวล๊อปเมนต์ เป็นผู้เสนอราคาต่ำสุด
- ตอน 8 ทางหลวงหมายเลข 35 กม. ที่ 31+207 - 33+366 ระยะทาง 2.159 กิโลเมตร
ค่างานก่อสร้าง 1,910,000,000 บาท กิจการร่วมค้าซีซีเอสพี - เดอะซีอีซี เป็นผู้เสนอราคาต่ำสุด
- ตอน 9 ทางหลวงหมายเลข 35 กม. ที่ 33+366 - 35+511 ระยะทาง 2.145 กิโลเมตร
ค่างานก่อสร้าง 1,859,870,000 บาท กิจการร่วมค้าซีเอ็มซี - ทีบีทีซี เป็นผู้เสนอราคาต่ำสุด
- ตอน 10 ทางหลวงหมายเลข 35 กม. ที่ 35+511 - 36+645 ระยะทาง 1.134 กิโลเมตร
ค่างานก่อสร้าง 1,946,085,000 บาท กิจการร่วมค้าเอส.เค. เป็นผู้เสนอราคาต่ำสุด
สำหรับโครงการทางหลวงพิเศษระหว่างเมืองหมายเลข 82 สายบางขุนเทียน - บ้านแพ้ว ช่วงเอกชัย - บ้านแพ้ว ระยะทางรวม 16.4 กิโลเมตร มีรูปแบบเป็นทางยกระดับบนทางหลวงหมายเลข 35 ขนาด 6 ช่องจราจร ไปกลับ โดยมีจุดเริ่มต้นเชื่อมต่อกับโครงการระยะที่ 1 ช่วงบางขุนเทียน - เอกชัย บริเวณ กม. ที่ 20+295 ในอำเภอเมืองสมุทรสาคร และสิ้นสุดบริเวณ กม. ที่ 36+645 ในอำเภอบ้านแพ้ว จังหวัดสมุทรสาคร ซึ่ง ทล. มีแผนดำเนินงานก่อสร้างโครงการในส่วนของงานโยธาระยะที่ 2 ในช่วงปี 2564 - 2567 และงานติดตั้งระบบต่าง ๆ ในช่วงปี 2566 - 2567 โดยคาดว่าจะเริ่มเปิดให้บริการเต็มรูปแบบในต้นปี 2568
ทั้งนี้ หากประชาชนผู้ใช้ทางต้องการสอบถามข้อมูลเพิ่มเติมสามารถสอบถามได้ที่สายด่วนกรมทางหลวง 1586 (โทรฟรี 24 ชั่วโมง) หรือสำนักก่อสร้างสะพาน ทล. โทร. 0 2354 0069
วันพุธที่ 23 กุมภาพันธ์ 2565
ปลัดกระทรวงเกษตรฯ เป็นประธานการประชุมคณะกรรมการประสานองค์การอาหารและเกษตรแห่งสหประชาชาติและการเกษตรต่างประเทศครั้งที่ 1 / 2565
ปลัดกระทรวงเกษตรฯ เป็นประธานการประชุมคณะกรรมการประสานองค์การอาหารและเกษตรแห่งสหประชาชาติและการเกษตรต่างประเทศครั้งที่ 1 / 2565
(เมื่อวันที่ 21 กุมภาพันธ์ 2565)ดร.ทองเปลว กองจันทร์ ปลัดกระทรวงเกษตรและสหกรณ์ พร้อมด้วยนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ในฐานะเลขาธิการคณะกรรมการประสานองค์การอาหารและเกษตรแห่งสหประชาชาติและการเกษตรต่างประเทศ เข้าร่วมการประชุมคณะกรรมการประสานงานองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 1 / 2565 โดยที่ประชุมได้มีมติเห็นชอบใน 2 เรื่อง 1) ร่างกรอบความร่วมมือไทย-FAO ฉบับปี พ.ศ. 2565-2569 ซึ่งมีผลลัพธ์ (outcomes) สอดคล้องกับลำดับความสำคัญของประเทศไทยตามร่างแผนพัฒนาเศรษฐกิจและสังคมแห่งชาติฉบับที่ 13 กรอบความร่วมมือเพื่อการพัฒนาที่ยั่งยืนของสหประชาชาติ (UN Sustainable Development Cooperation Framework :UNSDCF (2022- 2026)) และแผนยุทธศาสตร์ระยะ 10 ปีของ FAO (4betters) โดยสำนักการเกษตรต่างประเทศ จะจัดส่งร่างดังกล่าวให้กับกรมสนธิสัญญาและกฎหมาย กระทรวงการต่างประเทศพิจารณาในสารัตถะและถ้อยคำ ก่อนเสนอคณะรัฐมนตรีให้ความเห็นชอบต่อไป 2) ท่าทีประเทศไทยสำหรับการประชุม FAO Regional Conference for Asia and the Pacific สมัยที่ 36 ระหว่างวันที่ 8-11 มีนาคม 2565 โดยที่ประชุมเสนอแนะให้นำเสนอนโยบายของประเทศไทยด้านเกษตรและอาหารที่สำคัญ อาทิ การดำเนินการฟื้นฟูและเยียวยาประชาชนและเกษตรกรจาก COVID 19 นโยบายตลาดนำการผลิต BCG Model การสนับสนุน FAO ในการดำเนินภายใต้บริบทการมีสุขภาพหนึ่งเดียว และด้านมาตรฐานความปลอดของอาหารและสินค้าเกษตร การปรับเปลี่ยนระบบอาหารและการเกษตร (Agri-food Transformation) เพื่อความยืดหยุ่นและยั่งยืนการดำเนินความร่วมมือเพื่อบรรลุเป้าหมาย SDGs และการสร้างความร่วมมือกับประเทศสมาชิกในภูมิภาค เป็นต้น อนึ่ง คณะกรรมการยังได้รับทราบผลการประชุมสุดยอดผู้นำระบบอาหารโลก (UN Food Systems Summit: UNFSS) และผลการดำเนินงานความร่วมมือระหว่างไทยกับ FAO ที่ผ่านมา
วันศุกร์ที่ 19 สิงหาคม 2565
เช็กเงื่อนไข ลงทะเบียน - ยืนยันรับสิทธิ ‘คนละครึ่ง เฟส 5’ รายใหม่ - รายเดิม ต้องทำอะไรบ้าง?
.....
พร้อมแล้ว สำหรับโครงการ "คนละครึ่งเฟส 5" ที่เปิดให้ประชาชนที่สนใจเข้าร่วมโครงการฯ สามารถลงทะเบียนได้ในวันนี้ (19 ส.ค. 65) ตั้งแต่เวลา 06.00 น. เป็นต้นไป โดยลงทะเบียนผ่าน 2 ช่องทาง คือ แอปพลิเคชันเป๋าตัง หรือเว็บไซต์ www.คนละครึ่ง .com และเริ่มใช้สิทธิครั้งแรกภายใน 14 วัน หลังจากได้ SMS ยืนยันเข้าร่วมโครงการ
.
เงื่อนไข / คุณสมบัติ ผู้เข้าร่วมโครงการ
-เป็นบุคคลสัญชาติไทยอายุ 18 ปีบริบูรณ์ขึ้นไป
- ไม่เป็นผู้ได้รับสิทธิโครงการบัตรสวัสดิการแห่งรัฐ
-ไม่เป็นผู้ที่ได้รับสิทธิ โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3
.
ส่วนประชาชนผู้ที่เคยใช้สิทธิโครงการคนละครึ่ง เฟส 4 (คนเก่า) สามารถกดยืนยันสิทธิเพื่อเข้าร่วมโครงการ ผ่านแอปพลิเคชัน “เป๋าตัง” และต้องใช้จ่ายครั้งแรกภายในวันที่ 14 ก.ย. 65 เวลา 22.59 น.
.
โครงการฯ นี้ มีจำนวนสิทธิ 26,500,000 สิทธิ โดยรูปแบบโครงการฯ ยังเหมือนเดิม คือ รัฐบาลร่วมสนับสนุนวงเงินค่าอาหาร เครื่องดื่ม สินค้า - บริการทั่วไป และบริการขนส่งสาธารณะ 50% ไม่เกิน 150 บาท/คน/วัน สูงสุดไม่เกิน 800 บาทต่อคน ตลอดโครงการ ตั้งแต่ 1 ก.ย. - 31 ต.ค. 65
#ไทยคู่ฟ้า #ร่วมต้านโควิด19
-------------------
วันอังคารที่ 5 เมษายน 2565
รฟฟท. ให้ผู้สูงอายุ 60 ปีขึ้นไป ใช้บริการรถไฟฟ้าชานเมืองสายสีแดง ฟรี! 13 เมษายน 2565
พร้อมเน้นย้ำมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด(รฟฟท.) กระทรวงคมนาคมหรือผู้ให้บริการรถไฟฟ้าชานเมืองสายสีแดงเปิดเผยว่า เนื่องในโอกาสวันผู้สูงอายุแห่งชาติ 13 เมษายน 2565 บริษัทจึงมอบสิทธิพิเศษเปิดโอกาสให้ผู้สูงอายุ 60 ปีขึ้นไป ใช้บริการรถไฟฟ้าชานเมืองสายสีแดง ฟรี! ตั้งแต่เวลา 05.30 – 24.00 น. ในวันที่ 13 เมษายน 2565 ( ผู้สูงอายุต้องแสดงบัตรประจำตัวประชาชนแก่เจ้าหน้าที่บริเวณห้องจำหน่ายบัตรโดยสาร )
ทั้งนี้บริษัทยังคงเน้นย้ำมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัดเพื่อความปลอดภัยในการใช้บริการของผู้โดยสาร โดยมีมาตรการต่างๆ ทั้งตั้งจุดคัดกรองตรวจวัดอุณหภูมิผู้โดยสารก่อนเข้าใช้บริการในทุกสถานี , เพิ่มความถี่ในการทำความสะอาดบริเวณจุดสัมผัสภายในสถานีและภายในขบวนรถไฟฟ้า , เพิ่มความถี่ในการฉีดพ่นยาฆ่าเชื้อภายในขบวนรถไฟฟ้าก่อนให้บริการ รวมถึงขอความร่วมมือผู้โดยสารปฏิบัติตามมาตรการ D-M-H-T-T อย่างเคร่งครัด ได้แก่ เว้นระยะห่างระหว่างบุคคลภายในขบวนรถไฟฟ้า และสถานี , สวมหน้ากากอนามัยตลอดเวลาที่ใช้บริการ, ล้างมือด้วยเจลแอลกอฮอล์ทั้งก่อนและหลังเข้าใช้บริการ , ตรวจวัดอุณหภูมิร่างกายก่อนเข้าใช้บริการ และสแกน QR Code ไทยชนะ บริเวณสถานีทุกครั้งเพื่อเป็นประโยชน์ในการสอบสวนโรค
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันอังคารที่ 19 เมษายน 2565
ครม.เห็นชอบท่าทีไทยในการประชุม JTC ไทย – เวียดนาม ที่กรุงเทพฯ ตั้งเป้าเพิ่ม มูลค่าการค้าทะลุ 2.5 หมื่นล้านดอลลาร์สหรัฐ ภายในปี 68
ครม.เห็นชอบท่าทีไทยในการประชุม JTC ไทย – เวียดนาม ที่กรุงเทพฯ ตั้งเป้าเพิ่ม
มูลค่าการค้าทะลุ 2.5 หมื่นล้านดอลลาร์สหรัฐ ภายในปี 68
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า ครม.เห็นชอบท่าทีไทยในการประชุมคณะกรรมการร่วมทางการค้า (Joint Trade Committee : JTC) ไทย - เวียดนาม ครั้งที่ 4 โดยไทยเป็นเจ้าภาพจัดประชุมระหว่างวันที่ 19-20 เมษายน 2565 ณ กรุงเทพมหานคร ตามที่กระทรวงพาณิชย์เสนอ เพื่อให้คณะผู้แทนไทยใช้ท่าทีเป็นกรอบในการหารือกับฝ่ายเวียดนาม ซึ่งการประชุมคณะกรรมการร่วมทางการค้าไทย - เวียดนาม เป็นเวทีการประชุมหารือระดับรัฐมนตรีการค้าเพื่อกำหนดทิศทางการปฏิสัมพันธ์ทางการค้าและการลงทุนระหว่างไทย - เวียดนาม รวมถึงการดำเนินความร่วมมือทางเศรษฐกิจที่ทั้งสองฝ่ายได้รับประโยชน์ร่วมกัน สำหรับการประชุม JTC ไทย – เวียดนาม ครั้งที่ 4 นี้ ไทยมีท่าทีในประเด็นสำคัญ อาทิ
1.การเพิ่มเป้าหมายการค้า โดยตั้งเป้าเพิ่มปริมาณการค้าระหว่างกันให้บรรลุ 25,000 ล้านดอลลาร์สหรัฐ ภายในปี 2568 ซึ่งเป็นประเด็นที่เวียดนามให้ความสำคัญ เนื่องจากเวียดนามต้องการให้ไทยช่วยลดการขาดดุลทางการค้าของเวียดนามลง
2.การอำนวยความสะดวกและขจัดอุปสรรคทางการค้าระหว่างกัน อาทิ (1)มาตรการนำเข้าสินค้ายาของเวียดนามที่เป็นอุปสรรคต่อการส่งออกของไทย เช่น ยาที่จะนำเข้าต้องแสดงเอกสารรายละเอียดส่วนประกอบยาที่มากเกินความจำเป็น (2)การอำนวยความสะดวกการขนส่งสินค้าบริเวณด่านชายแดนไปยังประเทศที่ 3 ซึ่งเป็นประเด็นที่ไทยให้ความสำคัญ เนื่องจากการส่งสินค้าผลไม้ไปจีนมักพบปัญหาการจราจรติดขัดบริเวณด่านชายแดนเวียดนาม – จีน
3.อำนวยความสะดวกในการนำเข้าและส่งออกสินค้าเกษตร รวมถึงการพัฒนาสินค้าเกษตรที่มีศักยภาพร่วมกัน
4.เสริมสร้างความร่วมมือในมาตรการเยียวยาทางการค้าบนพื้นฐานของผลประโยชน์ร่วมกัน
5.จัดกิจกรรมส่งเสริมการค้าระหว่างไทยและเวียดนามทั้งในรูปแบบออนไลน์และออฟไลน์
6.พัฒนาความเชื่อมโยงของการขนส่งระหว่างสองประเทศและภายในอนุภูมิภาค ทั้งทางบกและทางทะเล
นอกจากนี้ ยังมีประเด็นความร่วมมือด้านอื่นๆ ที่จะผลักดัน อาทิ 1) ส่งเสริมการลงทุนในสาขาที่มีศักยภาพและเป็นประโยชน์ร่วมกัน 2) ส่งเสริมความร่วมมือเพื่ออำนวยความสะดวกทางการค้า การลงทุน และการบูรณาการทางการเงิน 3) ขยายความร่วมมือด้านพลังงาน โดยเฉพาะโอกาสการลงทุนของไทยในด้านพลังงานสะอาดในเวียดนาม 4) ขยายความร่วมมือด้านแรงงานและติดตามความคืบหน้าการทำบันทึกข้อตกลงด้านการจ้างแรงงานฉบับแก้ไขเพิ่มเติม 5) ส่งเสริมการขึ้นทะเบียนสิ่งบ่งชี้ทางภูมิศาสตร์ (GI)
นางสาวรัชดากล่าวด้วยว่า ปัจจุบันเวียดนามเป็นคู่ค้าสำคัญอันดับที่ 5 ของไทยในโลก และเป็นอันดับที่ 2 ของไทยในอาเซียน รองจากมาเลเซีย ในช่วง 5 ปีที่ผ่านมา (พ.ศ.2560 - 2564) การค้าระหว่างไทยกับเวียดนามมีมูลค่าเฉลี่ยประมาณปีละ 17,767 ล้านดอลลาร์สหรัฐ มีอัตราการขยายตัวเฉลี่ยร้อยละ 3.32 ต่อปี โดยในปี 2564 มีมูลค่าการค้าไทย – เวียดนามรวม 19,477 ล้านดอลลาร์สหรัฐ เพิ่มขึ้นจากปี 2563 ร้อยละ 17.31 ซึ่งไทยเป็นฝ่ายได้ดุลการค้ามูลค่า 5,599 ล้านดอลลาร์สหรัฐ
วันอังคารที่ 17 พฤษภาคม 2565
ประธานรัฐสภา พร้อมปลัด พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสำหรับเด็กให้กลุ่มเปราะบางเดือดร้อนจากโควิด - 19
ประธานรัฐสภา พร้อมปลัด พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสำหรับเด็กให้กลุ่มเปราะบางเดือดร้อนจากโควิด - 19
เมื่อวันที่ 13 พ.ค. 65เวลา 18.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยสถานการณ์การแพร่ระบาดของโรคโควิด-19 ได้ส่งผลกระทบทั้งด้านเศรษฐกิจและสังคมต่อประชาชนทุกช่วงวัยและทุกกลุ่มเป้าหมายในวงกว้างทั่วประเทศอย่างต่อเนื่อง ทั้งนี้ กระทรวง พม. จึงมีความห่วงใยกลุ่มเปราะบางที่มีความเสี่ยงสูง อาทิ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ทั้งนี้ จึงจำเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด - 19 โดยวันนี้ (13 พ.ค. 65) นายชวน หลีกภัย ประธานรัฐสภา และดร.อิสระ เสรีวัฒนวุฒิ สมาชิกสภาผู้แทนราษฎร พร้อมด้วยตน และคณะผู้บริหารกระทรวง พม. ได้ร่วมลงพื้นที่ 3 จังหวัดทางภาคตะวันออกเฉียงเหนือ ได้แก่ จังหวัดชัยภูมิ เลย และหนองบัวลำภู เพื่อมอบหน้ากากอนามัยสำหรับผู้ใหญ่ จังหวัดละ10,000 ชิ้น รวมทั้งสิ้น 30,000 ชิ้น และหน้ากากอนามัยสำหรับเด็ก จังหวัดละ 2,000 ชิ้น รวมทั้งสิ้น 6,000 ชิ้น ให้กับผู้ว่าราชการจังหวัด เพื่อส่งต่อให้พัฒนาสังคมและความมั่นคงของมนุษย์จังหวัดนำไปแจกจ่ายช่วยเหลือกลุ่มเปราะบางสำหรับป้องกันการแพร่ระบาดของโควิด - 19 อีกทั้งได้มอบนมผงสำหรับเด็กในโครงการ "พม. ปันสุข" เพื่อนำไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว โดยมีอาสาสมัครพัฒนาสังคมและความมั่นคงของมนุษย์ (อพม.) ในพื้นที่ช่วยแจกจ่ายอย่างทั่วถึงต่อไป
นางพัชรี กล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมฯ (อพม.) ในพื้นที่ ทั้งนี้ กระทรวง พม. พร้อมช่วยเหลืออย่างเต็มที่
วันอังคารที่ 8 กุมภาพันธ์ 2565
​ครม.เคาะ! แผนที่แนวเขตที่ดินรัฐแบบบูรณาการ “One Map” 11 จังหวัด ใช้มาตราส่วนเดียวกัน 1 : 4000 แก้ปัญหาพื้นที่ทับซ้อน
​ครม.เคาะ! แผนที่แนวเขตที่ดินรัฐแบบบูรณาการ “One Map” 11 จังหวัด ใช้มาตราส่วนเดียวกัน 1 : 4000 แก้ปัญหาพื้นที่ทับซ้อน
วันที่ 8 กุมภาพันธ์ 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 กุมภาพันธ์ 2565 ว่า ครม. เห็นชอบผลดำเนินการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Map) และรับรองเส้นแนวเขตที่ดินของรัฐ กลุ่มจังหวัดที่ 1 จำนวน 11 จังหวัด ประกอบด้วย จังหวัดนนทบุรี นครปฐม อ่างทอง สิงห์บุรี สมุทรสงคราม กรุงเทพมหานคร สมุทรปราการ ปทุมธานี พระนครศรีอยุธยา สมุทรสาคร และสุพรรณบุรี (จากทั้งหมด 7 กลุ่มจังหวัด กลุ่มละ 11 จังหวัด) ตามที่สำนักงานคณะกรรมการนโยบายที่ดินแห่งชาติ (สคทช.) เสนอ เพื่อแก้ไขปัญหาที่ดินทับซ้อนของหน่วยงานรัฐประกอบด้วย 9 หน่วยงาน ได้แก่ 1) กรมป่าไม้ 2) กรมอุทยานแห่งชาติ สัตว์ป่า และพันธุ์พืช 3) กรมทรัพยากรทางทะเลและชายฝั่ง 4) กรมพัฒนาที่ดิน 5) กรมธนารักษ์ 6) กรมที่ดิน 7) กรมพัฒนาสังคมและสวัสดิการ 8) กรมส่งเสริมสหกรณ์ และ 9) สำนักงานการปฏิรูปที่ดินเพื่อเกษตรกรรม ซึ่งแต่ละหน่วยงานมีกฎหมายที่เกี่ยวข้องหลายฉบับและใช้มาตราส่วนในแผนที่แนบท้ายกฎหมายแตกต่างกัน จึงเป็นเหตุให้เกิดพื้นที่ทับซ้อนกันระหว่างหน่วยงานของรัฐ โดยมีพื้นที่รวม 542.35 ล้านไร่ มากกว่าพื้นที่ประเทศไทยที่มีประมาณ 320.7 ไร่
พร้อมกันนี้ ที่ประชุมมอบให้หน่วยงานที่มีที่ดินของรัฐแก้ไขกฎหมายที่เกี่ยวข้องโดยใช้แผนที่ One Map ที่ ครม.ให้ความเห็นชอบแทนแผนที่แนบท้ายกฎหมายและใช้เป็นแนวเขตที่ดินของรัฐตามกฎหมายให้แล้วเสร็จภายใน 360 วัน โดยอาจขอขยายระยะเวลาการดำเนินการต่อคณะกรรมการนโยบายที่ดินแห่งชาติได้ไม่เกิน 180 วัน ทั้งนี้ ให้คณะกรรมการนโยบายที่ดินแห่งชาติพิจารณาแก้ปัญหาหรือให้ความช่วยเหลือประชาชนได้ตามความเหมาะสม รวมทั้งให้กำหนดหลักการคุ้มครองและรับรองการดำเนินการของคณะกรรมการ คณะทำงาน และเจ้าหน้าที่ที่ได้ดำเนินการไปตามอำนาจหน้าที่ในการปรับปรุงแผนที่แนวเขตที่ดินของรัฐนั้นด้วย
.............................
วันศุกร์ที่ 24 มิถุนายน 2565
โฆษกรัฐบาลเผย “นายกฯ” แนะประชาชนพิจารณาประโยชน์ด้านสุขอนามัยของ “การสวมหน้ากาก” แม้ข้อกำหนดการผ่อนคลายสวมหน้ากากอนามัยให้เป็นไปตามความสมัครใจมีผลแล้ว
โฆษกรัฐบาลเผย “นายกฯ” แนะประชาชนพิจารณาประโยชน์ด้านสุขอนามัยของ “การสวมหน้ากาก” แม้ข้อกำหนดการผ่อนคลายสวมหน้ากากอนามัยให้เป็นไปตามความสมัครใจมีผลแล้ว
วันนี้ (24 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากถึงประชาชนพิจารณาใช้ประโยชน์ด้านสุขอนามัยของการสวมหน้ากากอนามัย แม้ข้อกำหนดตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 46) ได้เผยแพร่ผ่านเว็บไซต์ราชกิจจานุเบกษา ให้ผ่อนคลายสวมหน้ากากอนามัย ให้เป็นไปตามความสมัครใจมีผลแล้ว อย่างไรก็ตาม การสวมหน้ากากอย่างถูกวิธี ตามข้อแนะนำของกระทรวงสาธารณสุข ยังคงมีประโยชน์ด้านสุขอนามัยในการป้องกันการแพร่และการรับเชื้อ ทั้งเชื้อโรคโควิด-19 รวมทั้งโรคติดเชื้อทางระบบทางเดินหายใจอื่นๆ ทำให้ตนเองและผู้อื่นมีความปลอดภัยด้านสุขภาพเพิ่มมากยิ่งขึ้น พร้อมกันนี้ นายกรัฐมนตรียังขอให้กระทรวงสาธารณสุขเร่งสร้างความรู้ ความเข้าใจแก่ประชาชน โดยเฉพาะกลุ่ม 608 โดยเฉพาะในพื้นที่จังหวัดที่จำนวนผู้ติดเชื้อโควิด-19 ยังสูง อาทิ กรุงเทพมหานคร ปทุมธานี อุบลราชธานี สมุทรปราการ เป็นกรณีพิเศษ เพื่อให้เข้ารับการฉีดวัคซีนเข็มกระตุ้น สร้างภูมิคุ้มกัน ลดการแพร่ระบาด ลดอาการป่วยหนัก และการเสียชีวิต จากข้อมูลกระทรวงสาธารณสุข รายงาน ภาพรวมการฉีดวัคซีนเข็มกระตุ้นได้เพียง 42.3 % ซึ่งยังห่างจากเป้าหมาย 60 %
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,313 ราย จำแนกเป็น ผู้ติดเชื้อในประเทศ 2,309 ราย และผู้ป่วยมาจากต่างประเทศ 4 ราย ผู้เสียชีวิต 16 ราย ผู้ที่กำลังรักษาตัว 22,458 ราย และมียอดผู้ที่หายป่วยกลับบ้านแล้ว 1,489 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,286,106 ราย จำนวนผู้ที่หายป่วยสะสมจำนวน 2,288,030 ราย จำนวนผู้ป่วยปอดอักเสบรักษาตัวอยู่ในโรงพยาบาล 602 ราย ขณะที่ภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 23 มิ.ย. 65 รวม 139,374,007 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,936,693 โดส ผู้ได้รับวัคซีนเข็มที่ 2 สะสม 53,074,198 โดส ผู้ได้รับวัคซีนเข็มที่ 3 สะสม 25,422,035 โดส และผู้ได้รับวัคซีนเข็มที่ 4 สะสม 3,941,081 โดส
วันจันทร์ที่ 6 มิถุนายน 2565
รัฐมนตรีว่าการกระทรวงยุติธรรม เผย ป.ป.ส.ขอเพิ่มอำนาจเป็นพนักงานสอบสวน หวังขยายผลยึดทรัพย์คดียาเสพติดเร็วขึ้น หลังเรื่องค้างที่พนักงานสอบสวน
รัฐมนตรีว่าการกระทรวงยุติธรรม เผย ป.ป.ส.ขอเพิ่มอำนาจเป็นพนักงานสอบสวน หวังขยายผลยึดทรัพย์คดียาเสพติดเร็วขึ้น หลังเรื่องค้างที่พนักงานสอบสวน แนะ ให้ส.ส.ช่วยเสนอ จะทำให้แก้กฎหมายเร็วขึ้น ตัดวงจรยานรกได้ตามเป้า 1 หมื่นล้านบาท มั่นใจ ทำได้มีนักกฎหมายเต็มกรม
วันที่ 4 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี ป.ป.ส.ขอให้เพิ่มอำนาจเป็นพนักงานสอบสวน ว่า ตนได้รับรายงานจาก ป.ป.ส.ว่า ขณะนี้ การขยายผลยึดทรัพย์คดียาเสพติด ทำได้ล่าช้า เนื่องจาก ป.ป.ส. ไม่มีอำนาจเป็นหัวหน้าพนักงานสำนวน เหมือนตำรวจ โดยให้อำนาจ ป.ป.ส.สอบสวนเฉพาะผู้ต้องหาเท่านั้น จึงทำให้คดีไปติดค้างที่พนักงานสอบสวน ถึงแม้ป.ป.ส.จะรวบรวมพยานหลักฐานทั้งหมดแล้วก็ตาม อย่างบางคดี นานกว่าจะออกหมายจับ จึงทำให้ล่าช้า ในการขยายผลยึดทรัพย์ตามนโยบายของกระทรวงยุติธรรม
นายสมศักดิ์ กล่าวอีกว่า ป.ป.ส.จึงเสนอขอแก้ไข พ.ร.บ.วิธีพิจารณาคดียาเสพติด พ.ศ. 2564 ในมาตรา 11/1 (8) จากกำหนดไว้ว่า สอบสวนผู้ต้องหาในคดีความผิดเกี่ยวกับยาเสพติด แก้ไขเป็น สอบสวนคดีความผิดร้ายแรงเกี่ยวกับยาเสพติดที่เลขาธิการ ป.ป.ส. มอบหมาย ตามประมวลกฎหมายวิธีพิจารณาความอาญา ซึ่งจะทำให้ ป.ป.ส.มีอำนาจเป็นพนักงานสอบสวน เหมือนเจ้าหน้าที่ตำรวจ โดยถ้าสามารถแก้ไขได้ จะทำให้ป.ป.ส.สามารถขยายผลยึดทรัพย์คดียาเสพติดได้รวดเร็วขึ้น
“เรื่องนี้ ป.ป.ส.มั่นใจว่า มีความพร้อม สามารถเป็นพนักงานสอบสวนได้ เพราะมีบุคลากรพร้อม โดยในหน่วยงานมี นิติศาสตรบัณฑิต 244 คน นิติศาสตรมหาบัณฑิต 61 คน รวม 305 คน ซึ่งในจำนวนนี้ เป็นเนติบัณฑิตไทย ถึง 26 คน ผมเห็นว่า การแก้กฎหมายนี้ จะทำให้ป.ป.ส.ทำงานได้คล่องตัวขึ้น และจะยึดทรัพย์คดียาเสพติดได้ตามเป้า 1 หมื่นล้านบาท จึงแนะแนวทางให้ ส.ส.ช่วยเสนอแก้ไขนำหน้าไปก่อน จะทำให้การแก้ไขเร็วขึ้น เนื่องจาก ถ้าหากเป็นกฎหมายที่ ส.ส.เสนอ ไม่ต้องทำประชาพิจารณ์ ส่วน ป.ป.ส.ก็แก้ควบคู่กันไป ผมอยากให้แก้ไขเสร็จก่อน เดือน มีนาคม 2566 เพื่อที่จะได้ตัดวงจรยาเสพติดให้หมด” รมว.ยุติธรรม กล่าว